|  |  |
| --- | --- |
| Naziv obveznika: | **GRAD OROSLAVJE** |
| Sjedište obveznika: | Oroslavje |
| Adresa obveznika: | Oro trg 1 |
| **OIB:** | **86505626714** |
| Broj RKP-a | 28549 |
| Matični broj: | 2581442 |
| Razina: | 22 |
| Šifra djelatnosti: | 8411 |
| Šifra grada | 311 |
| Šifra županije:  | 002 |
| e-pošta: | grad@oroslavje.hr |
| BILJEŠKE UZ FINANCIJSKE IZVJEŠTAJE |
| **Za razdoblje od 01. siječnja do 30.rujna 2024. godine** |

 Financijski izvještaj za razdoblje 01.01.-30.09.2024. godine, razina 22, sastavljen je temeljem Pravilnika o financijskom izvještavanju u proračunskom računovodstvu (Narodne novine 37/22), Pravilnika o proračunskom računovodstvu i računskom planu (Narodne novine 124/14, 115/15, 87/16, 3/18, 126/19 i 108/20) te Okružnice Ministarstva financija o sastavljanju i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje od 1. siječnja do 30. rujna 2024, od 03.10.2024. (KLASA: 400-02/24-01/19 URBROJ: 513-05-03-24-3 Razina 22 izvještaja znači da pored rashoda Jedinstvenog upravnog odjela izvještaj sadrži zajednički rashod iskazan na kontu 367 za proračunske korisnike – ustanove koji su financirane iz proračuna Grada (Dječji vrtić „Cvrkutić“, Gradska knjižnica, Otvoreno učilište).

 Sastoji se od obrazaca: PR-RAS, OBVEZE i Bilješke koje se predaju Ministarstvu financija putem nove aplikacije Financijsko izvještavanje u sustavu proračuna i Registar proračunskih i izvanproračunskih korisnika i objavljuju se na internetskim stranicama Grada Oroslavje: <https://oroslavje.hr/proracun-grada/>

 Proračun Grada za 2024. godinu usvojen je na 31. sjednici Gradskog vijeća dana 30.11.2023. godine.

**I Obrazac PR-RAS**

***Ukupni prihodi i primici* u izvještajnom razdoblju od 01.01. do 30.09.2024. godine ostvareni su u iznosu od 3.234.836,20 eura** i u odnosu na isto razdoblje prošle godine veći su za 14,5 %.

**Ostvareno je 3.232.081,99 eura prihoda poslovanja**, što je u odnosu na prethodnu godinu povećanje od 20%.

**Od prodaje nefinancijske imovine ostvareno je 2.754,21** **eura**, povećanje za 5,9 %.

**Od financijske imovine i zaduživanja** nisu ostvareni primici.

**PRIHODI POSLOVANJA 6**

**611 - Porez i prirez na dohodak** – u odnosu na isto razdoblje prošle godine uvećani su za 25,5% što je posljedica povećanja plaća.

**613 - Porezi na imovinu** – izvršenje na razini izvršenja prošle godine, a odnose se na porez na promet nekretnina i porez na kuće za odmor (potraživanja iz 2023. godine, razrez za porez na kuće za odmor će biti u narednom izvještajnom razdoblju).

**614 – Porezi na robu i usluge –** naplaćeno je prihoda od poreza na potrošnju u iznosu od 43.048,82 eura, povećanje za 17,2% na prethodnu godinu, a razlog je realizacija većeg broj manifestacija.

**633 –** **Pomoći proračunu iz drugih proračuna –** ostvareno je 66.280 eura pomoći, odnosi se na tekuću pomoć iz državnog proračuna za fiskalnu održivost dječjih vrtića.

**634 –** **Pomoći od izvanproračunskih korisnika proračunu –** ostvareno je 43.168,18 eura pomoći, odnosi se na kapitalnu pomoć dobivenu od Fonda za zaštitu okoliša za digitalizaciju Gradske uprave u iznosu od 8.888,18 eura te za opremu za odvajanje komunalnog otpada u iznosu od 34.280 eura.

**638 –** **Pomoći od izvanproračunskih korisnika proračunu–** ostvareno je 32.917,22 eura pomoći, odnosi se na kapitalnu pomoć dobivenu od Agencija za plaćanja u poljoprivredi ribarstvu i ruralnom razvoju -Potpora za lokalni razvoj u sklopu inicijative LEADER za izgradnju Dječjeg igrališta Park obitelji Prpić.

**641 –** **Prihodi od financijske imovine –** ostvareno je 40.315,79 eura, značajno povećanje prihoda (487,1%) zbog ostvarenih kamata na oročena sredstva.

**642 – Prihodi od nefinancijske imovine –** u izvještajnom razdoblju ostvareno je 35.655,08 eura, na razini ostvarenja prošle godine.

Odnose se na prihode od Koncesije za odvoz komunalnog otpada, prihode od zakupa poslovnih objekata, prihoda od zakupa poljoprivrednog zemljišta, prihoda od iznajmljivanja društvenih domova, prihoda od spomeničke rente i Naknade za nezakonito izgrađene građevine (koja je u usporedbi sa proteklom godinom naplaćena u znatno manjem iznosu (svega 14,6 %), a razlog tome je što se više ne izdaju nova rješenja u postupku legalizacije.

**651 – Upravne i administrativne pristojbe –** ostvareno je ukupno 6.655 eura, na razini ostvarenja prošle godine.

 Odnose se na prihode od korištenja javnih gradskih površina (smanjenje za 44,56% u odnosu na prošlu godinu)

i prihoda koji su povećani za 36% u odnosu na prošlu godinu, a to su prihodi od prodaje državnih biljega te turističke pristojbe (čije ostvarenje ovisi o broju turista prijavljenih u smještajnim objektima).

**652 – Prihodi po posebnim propisima** – ostvareno je 18.783,85 eura, u odnosu na prethodnu godinu ostvareno povećanje od 56,6%.

Strukturu ovih prihoda čine prihodi od vodnog doprinosa (povećanje 59,8%) i prihodi od sufinanciranja komunalnih troškova i naknade za odlagalište otpada (povećanje 56,5%).

**653 – Komunalni doprinosi i naknade -** ostvareno je 265.736,75 eura , na razini ostvarenja prošle godine.

Odnose se na prihode od komunalnog doprinosa gdje se bilježi smanjenje za 25,7% (prihodi ovise o izgradnji novih objekata), komunalne naknade za stambeni prostor, komunalne naknade za poslovni prostor, naknade za groblje (godišnja naknada) te prihode od ukopa i rezervacija grobnih mjesta.

**663 – Donacije od pravnih osoba izvan općeg proračuna -** ostvarenje u iznosu 13.392,76 eura odnosi se na zaprimljena kapitalna sredstva dobivena na natječaju Hrvatske lutrije d.o.o. za izgradnju Streetball igrališta (natječaj iz 2023. godine) u iznosu od 12.000 eura te tekuće donacije namijenjene za organizaciju Manifestacije Dana grada u iznosu od 1.392,76 eura.

**683 –** **Ostali prihodi –** ostvarenje u iznosu 1.228,44 eura (prihodi po ovrhama).

**PRIHODI OD PRODAJE NEFINACIJSKE IMOVINE 7**

**721 - Prihodi od prodaje proizvedene dugotrajne imovine** – realizirano je 2.754,21 eura , povećanje za 5,9%. Odnosi se na sredstva od prodaje stanova na kojima postoji stanarsko pravo u iznosu od 313,52 eura (manje sredstava u odnosu na prošlu godinu iz razloga što je velika većina stanova otkupljena) te sredstva od prodaje stanova za socijalne skupine građana APN agencije u iznosu od 2.440,69 eura.

**PRIMICI OD FINACIJSKE IMOVINE 8**

Nije bilo realizacije u izvještajnom razdoblju.

***Ukupni rashodi i izdaci poslovanja* ostvareni su u iznosu od 2.826.043,45 eura, a kad oduzmemo dio koji se odnosi na Proračunske korisnike grada – konto 367 (Gradska knjižnica, Dječji vrtić Cvrkutić i Otvoreno učilište) u iznosu od 336.837,05 eura, visina rashoda i izdataka Grada iznosi 2.489.206,40 eura kako slijedi:**

**RASHODI POSLOVANJA 3**

**311 – Plaće za redovan rad** - realizirano je 196.878,56 eura u odnosu na isto razdoblje prethodne godine povećanje za 21,1% zbog povećanja broja zaposlenih.

Odnosi se na plaće gradonačelnika, plaće za redovni rad 13 zaposlenih, 2 zaposlena na određeno vrijeme te 1 zaposlenog na Javnim radovima (samo siječanj).

**312 - Ostali rashodi za zaposlene –** povećanje u iznosu od 203% iz razloga što su isplaćene jubilarne nagrade za dva djelatnika, a i povećanje broja zaposlenih. U rashode ulaze naknade za topli obrok , isplata uskrsnice, regresa te jubilarnih nagrada.

 **313 - Doprinosi na plaće** – povećanje za 22,5% zbog većeg broja zaposlenih, odnosi se na obavezno zdravstveno osiguranje.

**321 – Naknade troškova zaposlenima** – povećanje za 57,2%, a rashodi se odnose i na naknade za prijevoz na posao i s posla, naknade za službeni put i stručno usavršavanje zaposlenika, tečajeve i stručne ispite.

**322 – Rashodi za materijal i energiju –** u odnosu na prethodnu godinu smanjenje za 8% (odnosi se na uredski materijal, energiju, sitni inventar, radnu odjeću i materijal za tekuće održavanje poslovnih prostorija, opreme i strojeva.)

**323 – Rashodi za usluge** – povećanje za 38,2% u odnosu na prethodnu godinu uslijed povećanja cijena usluga. Odnosi se na usluge redovnog poslovanja te tekuće održavanje nerazvrstanih cesta, javne rasvjete, zelenih površina i groblja, zgrada te opreme i prijevoznih sredstava.

**329 - Ostali nespomenuti rashodi poslovanja –** u odnosu na prethodnu godinu smanjenje za 7,8%, a odnose se na premije osiguranja, na reprezentaciju, naknade za korištenje odlagališta otpada koja je u odnosu na prošlu godinu povećana za 50% te troškovi manifestacija (Proljeće u Oroslavju, Melitino proljeće, otvorenje Zgrade za šport, otvorenje Biciklističke staze, Svjetski dan glazbe i dr.).

**342 - Kamate za primljene kredite i zajmove** – u odnosu na prethodnu godinu povećanje za 4,3%,. Odnose se na plaćanja po financijskom leasingu za traktor i gospodarsko vozilo te kamate za otplatu po dugoročnom kreditu (na iskorišteni kredit Privredne banke, počevši od prvog dana korištenja kredita obračunava se redovna kamata u visini od 0,9% godišnje, fiksna).

**343 - Ostali financijski rashodi** – na visini rashoda prošle godine. Odnose se na usluge banaka i platnog prometa.

**352 – Subvencije** – smanjenje za 15,8%. U izvještajnom razdoblju isplaćene su subvencije poljoprivrednicima za osjemenjivanje domaćih životinja i isplate subvencionirane kamate za odobrene kredite malim i srednjim poduzetnicima (koje su smanjene u odnosu na prošlu godinu).

**363 – Pomoći unutar općeg proračuna** – povećanje za 140,3% u odnosu na prethodnu godinu. Odnosi se na naknadu za poljoprivrednu redarku te pomoći Županiji za Dom za žrtve nasilja u obitelji Novi početak.

**366 - Pomoći proračunskim korisnicima drugih proračuna -** povećanje za 40,6% u odnosu na prethodnu godinu. Odnosi se na redovne isplate za JVP Gradu Zaboku, isplate drugim Dječjim vrtićima za sufinanciranje troškova vrtića, isplate Osnovnoj školi po zahtjevima za financiranje redovite djelatnosti i po ugovorima za sufinanciranje po Programu produženog boravka u školi i financiranje pomoćnice u nastavi. Ujedno je isplaćena tekuća pomoć Gradu Zaboku za JVP- iznad standarda.

**367 – Prijenosi proračunskim korisnicima iz nadležnog proračuna za financiranje redovne djelatnosti -** u izvještajnom razdoblju realizirano je 336.837,05 eura, u usporedbi sa 2023. godinom u istom izvještajnom razdoblju, rashodi su manji za 18,9% (u 2023. godini je u potpunosti otplaćen dugoročni kredit Dječjeg vrtića).

Odnosi se na isplate proračunskim korisnicima :

- Dječjem vrtiću Oroslavje u iznosu od 281.734,24 eura za redovnu djelatnost ,

- Gradskoj knjižnici Oroslavje u iznosu od 54.566,00 eura za redovnu djelatnost,

- Otvorenom učilištu Oroslavje u iznosu od 536,81 eura (obveze iz prošle godine).

**NAPOMENA: Otvoreno učilište Oroslavje od ove godine nema zaposlenih djelatnika te je zatvoren poslovni račun.**

**372 – Ostale naknade građanima i kućanstvima iz proračuna –** povećanje za 49,6% u odnosu na prošlu godinu zbog znatno većih isplata uskrsnica umirovljenicima i osobama s invaliditetom, a odnosi se i na troškove smještaja djece u privatnim vrtićima (105 djece), na stipendije i školarine, na rashod za prijevoz učenika, na isplatu naknade za novorođenčad, troškove logopeda, pogrebne troškove.

**381 – Tekuće donacije –** povećanje za 19,2%. Isplate se odnose na donacije Sportskoj zajednici grada Oroslavja, Hrvatskom crvenom križu (isplata za čitavu godinu), Vatrogasnoj zajednici, Turističkoj zajednici grada Oroslavja te na isplate donacija udrugama prema ostvarenim rezultatima na javnom natječaju za predlaganje programa javnih potreba u kulturi, sportu i dr.

**386 – Kapitalne pomoći – i**splata u iznosu od 937,50 eura odnosi se na izvršene radove na proširenju vodovodne mreže (u vlasništvu Zagorskog vodovoda Zabok)

**RASHODI ZA NABAVU NEFINACIJSKE IMOVINE 4**

**421 - Građevinski objekti** – povećanje za 68,4% u odnosu na prethodnu godinu. Odnosi se na troškove izgradnje nogostupa, Zgrade za sport i rekreaciju, Dječjeg igrališta u Andraševcu, Streetball igrališta u Mokricama, reciklažnog dvorišta i dr.

**422 - Postrojenja i oprema** – povećanje za 35,1% u odnosu na prethodnu godinu. U izvještajnom razdoblju izvršena je nabava komunalnog stroja za čišćenje javnih površina, računalne opreme i uredskog namještaja, kamera, klima uređaja te spremnika za otpad.

**426 - Nematerijalna proizvedena imovina** – povećanje za 205% u odnosu na prethodnu godinu.

Odnose se na nabavu aplikacije za Digitalno uredsko poslovanje te aplikaciju Komis (obračun komunalne naknade, naknade za groblje i naknada za kuće za odmor).

**451 – Dodatna ulaganja na građevinskim objektima -** povećanje za 265,1% u odnosu na prethodnu godinu.

Odnosi se na asfaltiranje i proširenje cesta, dodatnog ulaganja na javnoj rasvjeti, radova na parkiralištu, izrada Glavnog projekta za rekonstrukcija DD Stubička Slatina i dr.

**IZDACI ZA FINANCIJSKU IMOVINU I OTPLATU ZAJMOVA 5**

**544 -** **Otplate glavnice primljenih zajmova** - odnosi se na otplate glavnice po financijskom leasingu za nabavu traktora i gospodarskog vozila te za otplatu po dugoročnom kreditu za kapitalnu izgradnju.

**VIŠAK PRIHODA:**

Na dan 30.09.2024. godine iskazan je višak prihoda u iznosu od 2.368.519,99 eura.

**II Obrazac „OBVEZE“**

 Stanje obveza na dan 01.01.2024. iznosilo je 1.062.910,98 eura. U izvještajnom razdoblju povećane su za 2.404.923,31 eura , a podmirene u iznosu od 2.557.630,15 eura.

Ostalo je nepodmireno 910.204,14 eura:

- 19.122,98 eura **dospjelih obveza** od kojih se 15.705,33 eura odnosi na spornu obvezu (sudski spor) te

- 891.081,16 eura **nedospjelih obveza:**  po kreditima (821.602,10 eura) i za redovno poslovanje

 (69.479,06 eura) koje grad uredno izvršava.

 **GRADONAČELNIK**

 **Viktor Šimunić**